**ELŐTERJESZTÉS**

Tiszavasvári Város Önkormányzata Képviselő-testületének

**2017. július 27**-én tartandó **rendes** testületi ülésére

**Az előterjesztés tárgya:** **Támogatási megállapodás kezdeményezése a tiszadadai támogató szolgálat vonatkozásában**

Melléklet: 1 db

Az előterjesztő előadója: Dr. Fülöp Erik polgármester

Az előterjesztés témafelelőse: Ostorháziné dr. Kórik Zsuzsanna

Az előterjesztés ügyiratszáma: 255/2017.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.30. pontja |
| Szociális és Humán Bizottság | SZMSZ 5. melléklet 1.11. pontja |
|  |  |

**Az ülésre meghívni javasolt szervek, személyek:**

|  |  |
| --- | --- |
| Nácsáné dr. Kalán Eszter  Kornisné Liptay Elza Szociális és Gyermekjóléti Központ - Intézményvezető | [kalaneszter@gmail.com](mailto:kalaneszter@gmail.com), szeszk@gmail.com |
| Mizser Zsolt Tiszadada Község Polgármestere | tiszadada@index.hu |
|  |  |

Egyéb megjegyzés:

…………………………………………………………………………………………………………………………………………………………………………

##### Tiszavasvári, 2017. július 21.

##### **Ostorháziné dr. Kórik Zsuzsanna**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Ostorháziné dr. Kórik Zsuzsanna

**Előterjesztés**

- a Képviselő-testülethez –

**Támogatási megállapodás kezdeményezése a tiszadadai támogató szolgálat vonatkozásában**

Tisztelt Képviselő-testület!

1. **Előzmények:**

**I.1. A Tiszavasvári Város Önkormányzata** fenntartásában működő **Kornisné Liptay Elza Szociális és Gyermekjóléti Szolgáltató Központ (**a továbbiakban: **Kornisné Központ)** által működtetett **támogató szolgálat, tiszadadán ügyfélfogadására nyitva álló helyiséget működtet.**

**Már a korábbi években is felmerült a támogató szolgálat tiszadadai nyitva álló helyisége vonatkozásában a támogatási megállapodás megkötésének szükségessége.**

**2012. évig az intézmény kötött támogatási megállapodást a támogató szolgálat vonatkozásában, célszerű azonban, ha a jövőben a fenntartó Tiszavasvári Város Önkormányzata állapodik meg Tiszadada Község Önkormányzatával, azzal, hogy a Kornisné Központ együttműködő partnerként írja alá a szerződést.**

**Tiszadada Község Önkormányzata a Kornisné központ intézményvezetőjének tájékoztatása szerint utolsó alkalommal 2014-ben fizetett hozzájárulást a szolgáltatásért.**

**Az intézményvezető** 2016 decemberében **az alábbi megkereséssel élt:** (A hivatkozott rész nem tartalmazza a teljes megkeresését. A kivett részek a 2016. decemberben zárt ülés keretében személyi ügyben tárgyalt témára utalnak.)

*„A finanszírozási szerződést 2011-ben Tiszavasvári kötötte a támogató szolgálat vonatkozásában az NRSZH-val. Ennek akkor pályázati rendszere volt (azonosítója: SZOC-11-ALT-TSZ—1-0181). A finanszírozási szerződés TSZ-114/0-2011. számon kötettett meg.*

*A szolgáltató a TISZEK, majd a TISZ, (telephelye: Tiszavasvári, Kabay 23.). 2016-tól a Kornisné központ már normatíva alapon igényelt támogatást a működtetéshez.*

*Ellátási terület:*

*Szorgalmatos, Tiszadada, Tiszadob, Tiszalök, Tiszavasvári, Tiszaújváros.*

*A támogató szolgálat ellátási területéről az ellátottak száma települések szerint:*

*- Tiszavasvári     49 fő*

*- Szorgalmatos:    4 fő*

*- Tiszalök             6 fő*

*- Tiszadada        31 fő*

*- Tiszadob          10 fő”…*

*…”A megállapodást Tiszavasvári Város Önkormányzata kötötte, és a megállapodás XV. pontja alapján a működési támogatás visszafizetése válik esedékessé például:*

*-ha a vállalt feladatmutatót nem teljesítjük*

*-ha a teljesítménymutatót nem teljesítjük*

*-valótlan tényt közölt, vagy elhallgatott, feltéve hogy ennek ismeretében a pályázat megkötésére nem került volna sor*

***Tiszadadai támogató szolgálat nincs, a tiszavasvári támogató szolgálatnak nem telephelye, hanem egy ügyfélfogadásra nyitva álló helye működik ott.***

***Tiszadadai munkatársak nem kizárólag tiszadadaiaknak szolgáltatnak, ez nem fedi a valóságot, hiszen teljes ellátási területen, valamennyi munkatárs dolgozik.***

***Tárgyi eszközöket a Kornisné Központ biztosít az állami működési támogatás összegéből.***

***Tiszadada és Tiszavasvári közötti telephelyre eső költségek megoszlásáról a kimutatást csatolom, melyből látható, hogy nem járul hozzá 2014. óta.***

*l) Támogató szolgáltatás*

*Alaptámogatás*

|  |  |  |
| --- | --- | --- |
| *FAJLAGOS ÖSSZEG:* | *3 000 000 forint/év/szolgálat* |  |

*Teljesítménytámogatás*

|  |  |  |
| --- | --- | --- |
| *FAJLAGOS ÖSSZEG:* | *1 800 forint/feladategység* |  |

*A támogatást azok a települési önkormányzatok vehetik igénybe, amelyek a [Szoctv.-ben](http://www.uj.jogtar.hu/) és külön jogszabályban szabályozott módon támogató szolgáltatást tartanak fenn. A támogatásra jogosult települési önkormányzatot alaptámogatás illeti meg a szolgálatok száma és teljesítménytámogatás a szolgálat által biztosított feladategységek alapján a következők szerint.*

*T = AT + (Fe \* Tt)*

*ahol:*

*AT= alaptámogatás*

*Fe = feladategység: a halmozott fogyatékossága vagy autizmusa miatt szociálisan rászorult személyek segítésével töltött 40 perc, más szociálisan rászorult személyek segítésével töltött 1 óra, illetve a szociálisan rászorult személyek szállítása közben megtett 5 kilométer,*

*Tt = teljesítménytámogatás*

*Feladategységek számának meghatározása: tervezéskor a feladategységek tervezett száma, de legfeljebb a [Szoctv.](http://www.uj.jogtar.hu/) alapján befogadott feladategység, elszámolásnál a teljesített feladategység, de legfeljebb a befogadott feladategység.*

*Támogató szolgáltatás esetén évente legalább 1200 feladategységet, nem egész évben történő támogatás esetén ennek időarányos részét személyi segítéssel kell teljesíteni. Ahány feladategységgel a szolgáltató ennél kevesebbet teljesít, annyi szállítási szolgáltatással teljesített feladategység nem vehető figyelembe a teljesített feladategység meghatározása során. A szállításhoz kapcsolódó személyi segítés aránya a személyi segítésen belül az elszámolható feladategység legfeljebb 50%-a lehet.”*

**A Kornisné Központ jogutódja a korábbi SZESZK-nek, és a teljesítés is folyamatos volt 2014-ig**.

**I.2. Tiszavasvári Város Önkormányzata Képviselő-testülete „Támogatási megállapodás kezdeményezése a tiszadadai támogató szolgálat vonatkozásában” megnevezéssel meghozta a 308/2016. (XII.22.) Kt. számú határozatát, melynek értelmében:**

***„1.Tiszadada Község Önkormányzata kinyilatkozza****, hogy a Kornisné Központ által működtetett* ***támogató szolgálat nyitva álló helyiségének fenntartásához hozzá kíván járulni. Tiszadada Község Önkormányzata, valamint Tiszavasvári Város Önkormányzata vállalják, hogy*** *– a Kornisné Központ által működtetett támogató szolgálat tiszadadai nyitva álló helyisége vonatkozásában -* ***2014., 2015., 2016., 2017. évben, a Kornisné Központ által kimutatott,*** *Tiszadada Község Önkormányzata által is elfogadott****, bevétel, kiadás különbözetét a 2017. évi költségvetés elfogadását követően, de legkésőbb 2017. március 31. napjáig számszerűsítik, mely számszerűsített összegnek a feladatellátást biztosító fenntartó részére történő kifizetésére támogatási megállapodást kötnek.”***

A **lejárt határidejű határozatokról szóló beszámolómban tájékoztattam a testületet**, hogy fenti határozat mellékletét képező **megállapodást továbbítottam Tiszadada Község Önkormányzata részére,** Tiszadada Község Önkormányzata azonban, **azóta sem tájékoztatott álláspontjáról, döntéséről a témában,** így a támogató szolgálat tiszadadai nyitva álló helyisége vonatkozásában **jelenleg sincs finanszírozási szerződése az önkormányzatnak.**

**I.3. A Kornisné Központ intézményvezetőjének 2017. július 7. napján kelt** 59-4/2017. számú tájékoztatásában aktualizálta a jelenlegi mutatókkal a 2016. decemberben megküldött megkeresését:

*„Alulírott, Nácsáné Dr. Kalán Eszter Hajnalka, mint a Kornisné Liptay Elza Szociális és Gyermekjóléti Központ intézményvezetője tájékoztatom, hogy a támogató szolgálat ellátási területéről az ellátottak száma települések szerint:*

*- Tiszavasvári     49 fő*

*- Szorgalmatos:    4 fő*

*- Tiszalök             6 fő*

*- Tiszadada        31 fő*

*- Tiszadob          10 fő*

*Tárgyi eszközöket a Kornisné Központ biztosít az állami működési támogatás összegéből.*

*A Tevadminból letöltött 2016-os támogató szolgáltató feladategységek, valamint külön Tiszavasvári és Tiszadada feladategységeit.  
  
Tiszavasvári: - gondozás:  2561,97 fe  
                    - szállítás:     3811,4 fe  
Összesen: 6373 fe  
  
Tiszadada:  - gondozás:  1895,41 fe  
                  - szállítás:    2154 fe  
Összesen: 4050 fe*

*2017. január és február:*

*Tiszavasvári:*

*Január: - gondozás: 256,8 fe  
 - szállítás : 361,8 fe*

*Február: - gondozás: 208 fe*

*-szállítás: 405,2 fe*

*Tiszadada:*

*Január: - gondozás: 127 fe*

*-szállítás: 157,2 fe*

*Február: - gondozás: 95,8 fe*

*-szállítás: 152,4 fe*

*2017. március 1-jétől látjuk el az Együtt az úton, megszűnt támogató szolgálattól átvett klienseket Tiszavasvári ellátási területén, az ő ellátásukkal teljesített egységeket*

*Április*

*Tiszavasvári: gondozás: 297,0833 szállítás: 315,2*

*Tiszadada: gondozás: 126 szállítás: 310,6*

*Május:*

*Tiszavasvári: gondozás: 401,5 szállítás: 498,6*

*Tiszadada: gondozás: 111,1666 szállítás: 307,2*

*Június:*

*Tiszavasvári: gondozás: 336,3333 szállítás: 554*

*Tiszadada: gondozás: 83,3333 szállítás: 362*

*A korábbi Képviselőtestületi határozatokat figyelembe véve az alábbi megoszlásra teszek javaslatot:*

*Az eddigi 2017. lezárt hónapjainak átlaga alapján*

* *az összes 6979 feladategység (ebből 4410 szállító szolgáltatásra vállalt feladatmutató, 2569 személyi segítésre vállalt feladatmutató) vonatkozásban:*

1. *Tiszavasvári 70%, azaz 4885 feladategység*

*3087 feladategység szállító szolgáltatásra vállalt feladatmutató*

*1798 személyi segítésre vállalt feladatmutató*

*2017.06.30-ig 3634,4 teljesített feladategység*

*2134.8 feladategység szállító szolgáltatásra teljesített feladatmutató*

*1499.6 személyi segítésre teljesített feladatmutató*

1. *Tiszadada 30 %, azaz 2094 feladategység*

*1323 szállító szolgáltatásra vállalt feladatmutató*

*771 személyi segítésre vállalt feladatmutató*

*2017. 06.30-ig 1832.66 teljesített feladategység*

*1289,4 szállító szolgáltatásra teljesített feladatmutató*

*543,26 személyi segítésre teljesített feladatmutató*

*Kérem fentieket legyen szíves figyelembe venni az esetleges átszervezés , feladatmegosztás esetén.*

*A kisbusz vonatkozásában - tekintettel arra, hogy ennek fenntartása jelentős költségeket okozott- , a kintlévőségekre is tekintettel egyeztetni szükséges.*

*A szállítási feladategység teljesítése - ha nincs más megoldás-, egy kisbusszal is megoldható, de a zavartalan szolgáltatás nyújtásához, és az ellátottak igényeit figyelembe véve szükséges lenne a jelenlegi színvonal megőrzése.*

*A költséghelyek közötti eddigi megosztás Tiszadadai ügyfélfogadásra nyitva álló hely, és Tiszavasvári támogató szolgálat között azon alapult, hogy 4-4 fő alkalmazására kerül sor, mindkét munkavégzési helyen. A tiszadadai kisbusszal felmerülő költségeket is erre a költséghelyre könyvelik, a tiszavasvári kisbuszt pedig a tiszavasvári költséghelyre. A többi felmerülő költség is osztva van a felhasználást figyelembe véve.*

*Az állami támogatást és a költségeket jelenleg ezek alapján számolják el, és könyvelik a dolgozói létszám munkavégzési helye és a felmerülő költségek figyelembevételével.*

*Tekintettel arra, hogy a feladategységek többségét a Tiszavasvári munkavégzési helyen teljesítjük, - figyelembe véve azt is, hogy itt egy megszűnt szolgáltató klienseit is át kellett venni rászorultság alapján, - javaslom a költséghelyeket úgy módosítani, hogy a 3-5 főre felmerülő bérköltsége a dadai ill. tiszavasvári munkavégzési hely figyelembevételével megtörténhessen a jövőben. Így a teljesített feladategységek és a felmerülő személyi és dologi kiadások a tényleges teljesítéshez igazodhatna.”*

II.1**. A támogató szolgálat finanszírozása:**

*A* ***működési alaptámogatás*** *a Finanszírozási szerződés alapján a támogató szolgálatot megillető, feladatmutatóhoz közvetlenül nem kötött működési támogatás. Az alaptámogatás összege minden szolgáltató esetén megegyezik: egész éves működés esetén* ***3.000.000 Ft****, nem teljes évi működés esetén a teljes összeg a működési idő egész évhez viszonyított időarányos hányada. A folyósító igazgatóság a támogató szolgáltatás tárgyévi alaptámogatását* ***január 31-éig*** *egy összegben folyósítja. Ha a kötelezően teljesítendő feladatmutatót (3.000 FE) a szolgálat nem teljesíti, illetve a működését év közben beszünteti, az alaptámogatás arányos részét vissza kell fizetni. A működési alaptámogatásból keletkező maradványösszeg a finanszírozási időszakon belül egyik évről a másikra átvihető.*

***fenntartó általi forrás-kiegészítés*** *a tényleges működési költségek és a támogatások, illetve bevételek összegének különbözete*

*A* ***működési teljesítménytámogatás*** *a feladatmutató és az egy feladategységre jutó támogatás szorzata, alapvetően az egyes szolgáltatási tevékenységek közvetlen költségeinek fedezetére szolgál. A folyósító igazgatóság a támogató szolgáltatás tárgyévi teljesítménytámogatását negyedévenként, a finanszírozási szerződésben meghatározott részletekben,* ***a naptári negyedév első hónapjának 15. napjáig****, az* ***első negyedévben január 31-éig*** *folyósítja. Év közben megkötött finanszírozási szerződés esetén a tárgyévi alaptámogatást és a tárgyévi teljesítménytámogatás első részletét soron kívül, a finanszírozási szerződés megkötését követő hónap 15. napjáig kell folyósítani. Ha támogató szolgáltatás a finanszírozási szerződésben vállalt feladatmutatót nem teljesíti, a tárgyévi teljesítménytámogatás arányos részét vissza kell fizetni. A működési teljesítménytámogatásból keletkező maradványösszeg a finanszírozási időszakon belül egyik évről a másikra átvihető.*

***Kiegészítő működési támogatás*** *a szolgáltatások területi lefedettségének javítása, az ellátási hiányok pótlása, a hatékony szervezeti működtetés elősegítése, illetve a magasabb költséggel ellátható területek ellátása érdekében nyújtott működési többlettámogatás. Az egy feladategységre jutó támogatás meghatározott ellátási területre az általánosnál legfeljebb 20 százalékkal magasabb összegben is megállapítható. A kiegészítő működési támogatás lényegében elvi lehetőség, a szolgáltatások finanszírozásában gyakorlatban rendkívül ritkán fordult elő. Ha kiegészítő működési támogatás biztosítása esetén annak feltételeit nem vagy csak részben teljesítik, a tárgyévi kiegészítő működési támogatás arányos részét vissza kell fizetni.*

*A* ***feladatellátáshoz kapcsolódó saját bevételek*** *az alapfeladatként, vagy többlet feladatként végzett tevékenységekért, az adott szolgáltatást igénybevevőktől kért térítési díjakat jelenti. A szociálisan rászorult személyekre vonatkozó intézményi és személyi térítési díjak megállapítása, a havonta a szolgáltatásért fizetendő térítési díj felső határa összetett jogi szabályozás alá esik, a szociálisan nem rászorult személyek, illetve a többlet szolgáltatások térítési díjának megállapításában a szolgáltatók szabadon dönthetnek. A saját bevételekből származó maradványösszeg egyik évről a másikra átvihető.*

*A* ***kötött felhasználású támogatások*** *általában olyan pályázati forrásokat jelentenek, amiknek a felhasználása meghatározott feltételek teljesítése mellet lehetséges. Ezek a források között vannak működési és fejlesztési célú támogatások. Egyes esetekben közvetlenül a szolgáltatás működésére is fordíthatóak (pl. a bérkompenzációra vagy a szociális ágazati bérpótléka szóló célzott állami támogatások), mások csak közvetetten vesznek részt (pl. kapcsolódó többletfeladat ellátáson keresztül). A kötött felhasználású támogatások felhasználását minden esetben pontosan dokumentálni kell, illetve el kell választani más források elhasználásától.*

***Egyéb bevételek:*** *fenntartó típustól függően lehetőség van egyéb bevételi források bevonására, ezek alapvetően szabad felhasználásúak. Közös jellemzőjük, hogy nehezen tervezhetőek és a (néhány kivételtől eltekintve) szolgáltatás finanszírozásában csak kis arányban vesznek részt .*

* ***adomány****, a civil szervezetnek a létesítő okiratban rögzített céljaira, ellenszolgáltatás nélkül (magánszemélytől vagy más szervezettől) juttatott eszköz, illetve nyújtott szolgáltatás,*
* ***egyesületi tagdíj****, alapítvány esetében* ***alapítótól kapott befizetés,***
* ***gazdasági-vállalkozási tevékenység bevétele*** *(egyéb szolgáltatás nyújtásából),*
* *a* ***személyi jövedelemadó*** *meghatározott részének az adózó rendelkezése szerint kiutalt összege (1%),*
* ***befektetési tevékenységből származó bevétel,***
* ***fenntartó általi forrás-kiegészítés*** *a tényleges működési költségek és a támogatások, illetve bevételek összegének különbözete.*

**Fenti finanszírozási összesítőből és a határozat-tervezet mellékletét képező kimutatásból látható, hogy a támogatási megállapodás megkötése szükségszerű, kérem ezért a Tisztelt Képviselő-testületet, hogy az előterjesztést megtárgyalni és a mellékelt határozat-tervezetben foglaltakról dönteni szíveskedjen.**

Tiszavasvári, 2017. július 21.

**Dr. Fülöp Erik**

**polgármester**

1.**melléklet a „Támogatási megállapodás kezdeményezése a tiszadadai támogató szolgálat vonatkozásában” megnevezésű előterjesztéshez**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Megnevezés | Tiszavasvári | Tiszadada | Összesen | Tiszavasvári | Tiszadada | Összesen | Tiszavasvári | Tiszadada | Összesen | Tiszavasvári | Tiszadada |
| 2013. II. félév | | 2014. év | | 2015. év | | 2016.09.30 | |
| **Kiadások összesen:** | **5 725 679** | **4 777 356** | **10 503 035** | **11 192 440** | **9 594 516** | **20 786 956** | **9 762 468** | **10 572 765** | **20 335 233** | **6 561 240** | **8 354 452** |
| **Bevételek összesen:** | **4 637 452** | **4 276 382** | **8 913 834** | **9 330 390** | **8 485 730** | **17 816 120** | **8 495 495** | **8 534 813** | **17 030 308** | **8 045 120** | **8 064 561** |
| **Többlet (+) / Hiány (-)** | **-1 088 227** | **-500 974** | **-1 589 201** | **-1 862 050** | **-1 108 786** | **-2 970 836** | **-1 266 973** | **-2 037 952** | **-3 304 925** | **1 483 880** | **-289 891** |
| Előző elszámolás különbözet | 193 788 | 1 071 662 | 1 265 450 |  | 570 688 | 570 688 |  |  |  |  |  |
| **Korrigált Többlet (+) / Hiány (-)** | **-894 439** | **570 688** | **-323 751** | **-1 862 050** | **-538 098** | **-2 400 148** | **-1 266 973** | **-2 037 952** | **-3 304 925** | **1 483 880** | **-289 891** |

2013. II. félévben Tiszadada fizetési kötelezettsége: 500.974,- Ft

Tiszadada Község Önkormányzata teljesített: 1.071.662,- Ft → ezáltal 570.688,- Ft többlet keletkezett

2014. évben Tiszadada fizetési kötelezettsége: 1.108.786,- Ft

Tiszadada Község Önkormányzata teljesített: 0,- Ft → előző évi elszámolásból 570.688,- Ft került jóváírásra

**538.098,- Ft hiány - 2014. év**

2015. évben Tiszadada fizetési kötelezettsége: 2.037.952,- Ft

Tiszadada Község Önkormányzata teljesített: 0,- Ft

**2.037.952,- Ft hiány - 2015. év**

2016. évben Tiszadada fizetési kötelezettsége: 289.891,- Ft

Tiszadada Község Önkormányzata teljesített: 0,- Ft

**289.891,- Ft hiány - 2016. év szeptember 30-ig figyelembe véve.**

**Fizetési kötelezettség összesen: 3.937.603,- Ft**

**Ebből teljesített: 1.071.662,- Ft**

**Fennálló tartozás: 2.865.941,- Ft**

|  |  |  |  |  |  |  |
| --- | --- | --- | --- | --- | --- | --- |
| **A Támogató Szolgálat** | | | | | | |
| **bevételeinek és kiadásainak megosztása** | | | | | | |
|  |  |  |  |  |  | *adatok: Ft-ban* |
| **Feladat, megnevezés** | **2016.** | | | **2017.** | | |
| **Tiszavasvári** | **Tiszadada** | **Összesen** | **Tiszavasvári** | **Tiszadada** | **Összesen** |
| **Feladategységek alakulása** *(2017. évben 5 hónap tényadataival számolva)* |  |  |  |  |  |  |
| Gondozás | 2 561,97 | 1 895,41 | 4 457,38 | 1 499,71 | 543,30 | 2 043,01 |
| Szállítás | 3 811,40 | 2 154,00 | 5 965,40 | 2 134,80 | 1 289,40 | 3 424,20 |
| **Összesen:** | **6 373,37** | **4 049,41** | **10 422,78** | **3 634,51** | **1 832,70** | **5 467,21** |
| **Arány** | **61,15%** | **38,85%** | **100,00%** | **66,48%** | **33,52%** | **100,00%** |
|  |  |  |  |  |  |  |
| **BEVÉTELEK** |  |  |  |  |  |  |
| Alaptámogatás *(50 % - 50%)* | 1 500 000 | 1 500 000 | 3 000 000 | 1 500 000 | 1 500 000 | 3 000 000 |
| Teljesítménytámogatás *(feladategység arányában)* | 7 681 592 | 4 880 608 | 12 562 200 | 8 351 141 | 4 211 059 | 12 562 200 |
| **Támogatás összesen** | **9 181 592** | **6 380 608** | **15 562 200** | **9 851 141** | **5 711 059** | **15 562 200** |
| Saját bevétel | 920 068 | 850 049 | 1 770 117 | 950 000 | 900 000 | 1 850 000 |
| **Bevétel mindösszesen:** | **10 101 660** | **7 230 657** | **17 332 317** | **10 801 141** | **6 611 059** | **17 412 200** |
|  |  |  |  |  |  |  |
| **KIADÁSOK** |  |  |  |  |  |  |
| Összes, a feladatra elszámolt/tervezett kiadás | 9 459 970 | 11 456 612 | 20 916 582 | 13 447 170 | 7 003 031 | 20 450 201 |
| Le: |  |  |  |  |  |  |
| - bérkompenzáció | -79 800 | -176 900 | -256 700 | -77 600 | -38 107 | -115 707 |
| - szociális ágazati pótlék | -340 526 | -375 308 | -715 834 | -79 346 | -6 800 | -86 146 |
| - szociális kiegészítő pótlék | -164 669 | -533 036 | -697 705 |  |  | 0 |
| - szociális hozzájárulási adó | -157 949 | -293 016 | -450 965 | -34 528 | -9 880 | -44 408 |
| **Figyelembe vehető kiadás** | **8 717 026** | **10 078 352** | **18 795 378** | **13 255 696** | **6 948 244** | **20 203 940** |
| **Különbözet = bevétel-kiadás** | **1 384 634** | **-2 847 695** | **-1 463 061** | **-2 454 555** | **-337 185** | **-2 791 740** |

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**……/2017. (…….) Kt. számú**

**határozata**

**Támogatási megállapodás kezdeményezése a tiszadadai támogató szolgálat vonatkozásában**

Tiszavasvári Város Önkormányzata Képviselő-testülete **„Támogatási megállapodás kezdeményezése a tiszadadai támogató szolgálat vonatkozásában” szóló előterjesztéssel kapcsolatban** az alábbi határozatot hozza:

1. **Kezdeményezi Tiszavasvári Város Önkormányzata** és a **Tiszadada Község Önkormányzata között** a **Kornisné Liptay Elza Szociális és Gyermekjóléti Szolgáltató Központ (**a továbbiakban: **Kornisné Központ)** által működtetett **támogató szolgálat tiszadadai nyitva álló helyisége vonatkozásában –** a támogató szolgálat működéséről és annak fenntartásához történő hozzájárulásról szóló – **támogatási szerződés megkötését, azzal, hogy a megállapodást a jelen határozat 1. melléklete szerinti tartalommal elfogadja.**
2. Kinyilatkozza, hogy **a Kornisné Központ által működtetett támogató szolgálat Tiszadadán folytatott feladatellátását érintő -** Tiszavasvári Város Önkormányzata, mint fenntartó hatáskörébe tartozó **- kérdésekben, a** döntéshozatallal **érintett Tiszadada Község Önkormányzatának előzetes véleményezési jogot biztosít,** melyet a határozat I. melléklete szerinti megállapodás tartalmaz.
3. Felkéri Tiszadada Község Önkormányzatát, hogy a **2014., 2015., 2016. évi támogató szolgálat tiszadadai ügyfélfogadásra nyitva álló hely fenntartásához járuljon hozzá azzal, hogy az elmaradt fizetési kötelezettségének tegyen eleget, melyről Tiszavasvári Város Önkormányzata a számlát 2017. szeptember 30-ig állítja ki és küldi meg.**
4. Felkéri a polgármestert, hogy a határozat mellékletét képező megállapodást továbbítsa Tiszadada Község Önkormányzata részére.

Határidő: azonnal Felelős: Dr. Fülöp Erik polgármester

Támogatási megállapodás

Amely létrejött egyrészről a

**Tiszavasvári Város Önkormányzata**

4400 Tiszavasvári, Városháza tér 4.

képviseli: Dr. Fülöp Erik

(a továbbiakban: támogatott)

másrészről

# Tiszadada Község Önkormányzata

4455 Tiszadada Kossuth tér 1.

képviseli: Mizser Zsolt polgármester

(továbbiakban: támogató)

**Kornisné Liptay Elza Szociális és Gyermekjóléti Szolgáltató Központ (Kornisné Központ)**

4440 Tiszavasvári, Városháza tér 4. sz.

(együttműködő partner)

között az alulírott napon és helyen, az alábbi feltételek mellett.

1. **A Tiszavasvári Város Önkormányzata** fenntartásában működő **Kornisné Liptay Elza Szociális és Gyermekjóléti Szolgáltató Központ (**a továbbiakban: **Kornisné Központ)** által működtetett **támogató szolgálat tiszadadán ügyfélfogadására nyitva álló helyiséget működtet.** **Tiszadada község Önkormányzata támogatást nyújt a támogatott részére** a területén működtetett támogató szolgálat működésének fenntartásához a **2-es pontban részletezettek szerint.**
2. a) **Működési bevételek és költségek előirányzati alakulása:**

|  |  |
| --- | --- |
| Saját bevétel előirányzata | 900.000,- |
| Normatív támogatás fele | 4.986.275,- |
| Kiadások előirányzata | 6.948.244,- |
| **Támogató által utalandó** | **1.061.969,-** |

b) **A tervezett bevételek nem nyújtanak fedezetet a szolgálat működtetésére, a különbözetet a támogató utalja a támogatott javára az alábbiak szerint:**

**Fizetési határidő: 2017. 09.30., valamint 2018. március 31.**

A támogató a tárgyhó utolsó napjáig köteles az utalást teljesítenii a támogatott számlájára.

1. A támogatott vállalja, hogy a támogatási összeget **2017. december 31-éig kizárólag az adott jogcímen meghatározott feladat finanszírozásához használja fel.**
2. A **támogatott tudomásul veszi**, hogy a támogató a nyújtott támogatás felhasználását és annak nyilvántartásokban való rögzítését **ellenőrizheti.**

5. A **támogatott 2017. szeptember 1. napjáig, valamint 2018. január 31. napjáig elszámolást küld a támogató részére a tényleges költségek és bevételek alakulásáról**.

6.Jelen szerződést Tiszavasvári Város Önkormányzata Képviselő-testülete a „**Támogatási megállapodás kezdeményezése a tiszadadai támogató szolgálat vonatkozásában” megnevezésű …../2017. (VII.27.) Kt. számú határozatával hagyta jóvá.**

6.1. **Tiszavasvári Város Önkormányzata a Kornisné Központ által működtetett támogató szolgálat Tiszadadán folytatott -** Tiszavasvári Város Önkormányzata, mint fenntartó hatáskörébe tartozó **- feladatellátását érintő kérdésekben, a** döntéshozatallal **érintett Tiszadada Község Önkormányzatának előzetes véleményezési jogot biztosít.**

7. Jelen szerződést **Tiszadada Község Önkormányzata Képviselő-testülete** a …………. Kt. számú határozatával hagyta jóvá.

8. A felek a fenti fizetési határidők be nem tartása esetén a **lejárt tartozásokra a jegybanki alapkamatot állapíthatják meg késedelmi kamatként.**

9. A felek ezen megállapodásban foglalt feltételekkel egyetértenek, azokat elfogadják, és a megállapodást, mint akaratukkal mindenben megegyezőt írják alá.

Tiszavasvári, 2017………………………..

**Dr. Fülöp Erik Mizser Zsolt**

**Tiszavasvári Város Polgármester Tiszadada Község Polgármestere**

**Nácsáné dr. Kalán Eszter**

**Kornisné Központ intézményvezető**